**Referat frå møte i Helsefellesskapet i Sogn og Fjordane**

**Føremål: Fagleg samarbeidsutval**

**Møtetid: 28.04.2022**

**Møtestad: Sunnfjord medisinske senter Florø**

**Leiar: Asle Kjørlaug**

**Referent: Randi Holsen Solheim**

|  |
| --- |
| **Deltakarar** |
| **Namn** | **Tittel**  | **Eining** | **Forfall** |
| Asle Kjørlaug | Fagdirektør | Helse Førde HF |  |
| Tom Guldhav | Klinikkdirektør KIR | Helse Førde HF | digitalt |
| Torill Taklo | Avdelingssjef PHV barn og unge | Helse Førde HF | x |
| Øyvin Myrmel | Avdelingssjef ISP | Helse Førde HF | digitalt |
| Vidar Øvrebø | Stadleg leiar Lærdal sjukehus | Helse Førde HF | digitalt |
| Laila Haugland  | Avdelingssjef MED avdeling  | Helse Førde HF | digitalt |
| Dagrun Kyrkjebø | Samhandlingssjef  | Helse Førde HF |  |
| Norunn Stavø | Kommunalsjef | Kinn kommune |  |
| Gunhild Gimmestad | Kommunalsjef | Gloppen kommune  | digitalt |
| Anita Foss Midlang | Assisterande kommunalsjef  | Sogndal kommune |  |
| Stein Helle | Kommunalsjef | Askvoll kommune |  |
| Jan Helge Dale  | Kommuneoverlege | Kinn kommune |  |
| Elin Sørbotten  | Samhandlingskoordinator | Interkommunalt |  |
| Liv Stenbakk Krognes | Representant Felles brukarutval | x |
| Eiliv Berdal  | Leiar Felles brukarutval |  |
| **Observatørar:** |  |  |  |
| Jan Ove Tryti | PKO | Helse Førde HF/ Sogn | x |
| Normund Svoen  | PKO | Helse Førde HF/ Sunnfjord |  |
| Anita Sørheim | PKO | Helse Førde HF/ Nordfjord | digitalt |
|  **Saksnr** | **Tema** | **Ca kl** | **Ansvar** |
| 14/22 | Godkjenne innkalling og sakliste | 10.00  | Asle Kjørlaug |
| 15/22 | Godkjenning av referat frå forrige møte |
| 16/22 | Gjennomgang av samhandlingsavvik – drøfting av eksempel | 10.10 | Irene Barmen Hoel |
| 17/22 | Kort orientering prosjektmidlar tildelt Helse Førde til avansert heimesjukehus for barn og unge  | 10.40 | Solveig Horstad Berget  |
| 18/22 | Utvikling av samhandlingsforløp for barn og unge innan habilitering v/BUA og HABU | 11.00 | Wenche Beate Sjåstad  |
| 19/22 | Orientering frå praksiskonsulentane | 11.15 | Normund Svoen |
|  | **Matykt og beinstrekk**  | Ca 11.45 |  |
| 20/22 | Informasjon frå Vel heim-prosjektet - PLO innleggingsrapport som første melding  | 12.15 | Gro Røine |
| 21/22 | Drøfting av flyktningssituasjonen frå Ukraina – psykososialt kriseteam – tidspunkt for kommunale ressursar vs terskel for ressursar frå spesialisthelsetenesta. | 12.45 | Stein Helle |
| 22/22 | Nettverket for kommuneoverlegar presenterer mandat og tankar kring deira rolle.  | 13.30 | Kjell Arne Norgaard |

|  |  |
| --- | --- |
| sak | Referat |
| 14/22 | Leiar Asle Kjørlaug ønskte velkommen til møtet, og føretok opprop. Innkalling og sakliste godkjend – to tilleggssaker; 1. Eventuell flytting av FSU-møtet i september. 2. Langtidsfokus for helsefellesskapet vårt – retning og innhald. |
| 15/22 | Referat frå forrige møte godkjend, men det vart etterlyst oppfølging av vedtak i sak 6/22. Elles vart det påpeika at Anita Sørheim er representant i programkomite for erfaringskonferansen, ikkje Normund Svoen som det kjem fram av referatet. |
| 16/22 | Irene Barmen Hoel og Kjellaug Berntsen deltok digitalt, og starta med å syne til melde saker i 2022 i høve til 2021. Det framkom ønske om å diskutere korleis avvik mellom partnarane vert meld, og frå kommunane vart det hevda at den etablerte rutina på samhandlingsavvik vert oppfatta som svært tungvint, og dermed ikkje prioritert i ein hektisk arbeidsdag. Elles vart det kommentert at den faste presentasjon av samhandlingsavvik til FSU stadig avdekker repeterande problemstillingar. Det er same type avvik som vert meld begge vegar, utan at FSU si handsaming tilsynelatande gjer nokon forskjell. I sin presentasjon synte Barmen Hoel ulike case som grunnlag for drøfting, noko som engasjerte forsamlinga – og det vart oppfordra til å fylgje opp desse sakene. FSU tok orienteringa til vitande. |
| 17/22 | Avdelingssjef Solveig Horstad Berget deltok digitalt og orienterte med presentasjon om etablering av prosjekt til avansert heimesjukehus for barn og unge. HFD har fått prosjektmidlar til oppstart av konseptfase i 2022. Målet er sjukehusbasert heimebehandling for born og unge i aldersgruppa 0-18 år. Arbeid med direktiv og mandat for prosjektet pågår. Leiar i brukarutavlet minte om at førspurnad om brukarmedverknad må gå gjennom FBU. Dette for å sikre koordinering av brukarepresentasjon til ulike oppdrag. Etter litt diskusjon og innspel om både brukarrepresentasjon og kommunal medverknad i det vidare arbeidet, tok Fagleg samarbeidsutval orienteringa til vitande.  |
| 18/22 | Seksjonsleiar Wenche Sjåstad deltok digitalt og presenterte sak frå Helse Vest om oppfølging av innsatsområde 2 i regional plan for habilitering og rehabilitering, inkludere habilitering for barn og unge i «Barn og unges helseteneste». Dette omhandlar utvikling av samhandlingsforløp for barn og unge innan habilitering v/BUA og HABU. Sjåstad vektla samarbeidet med kommunane, og at arbeidet med utvikling av samhandlingsforløp må forankrast i helsefellesskapet. Oppstart i det lokale arbeidet er planlagd august/september.Rådsmedlemmane gav positive tilbakemeldingar, men peikte på det negative i at dette er eit top-down-prosjekt frå Helse Vest. Det vart peika på verdien i at makta til slike prosjekt ligg i prosessen mellom helseføretaket og kommunane. Forslag om å sjå på prosjektet i Helse Fonna når samhandlingsforløpet skal forankrast i kommunane. Fagleg samarbeidsutval tok elles orienteringa til vitande, men ber om at det til neste møte vert førebudd sak som skisserer korleis erfaring frå Helse Fonna kan implementerast i vårt helsefelleskap. |
| 19/22 | Normund Svoen orienterte om ulik aktivitet frå praksiskonsulentane; 1. Emnekurs i ortopedi i Helse Førde - ca 30 allmennlegar frå heile fylket deltok. 2. Ved PKO landskonferanse hausten 2022, vert samhandlinga vår presentert med tittel: «Digitale samhandlingsmøter mellom PKO, samhandlingsavdelinga og kommunal samhandlingskoordinator. Eit nyttig forum for Helse Førde og kommunane innan nivå 3 i Helsefelleskap» 3. Kort om tre aktuelle saker som nyleg er presentert på nettsidene til PKO – sjå saksgrunnlaget.Etter litt erfaringsutveksling tok Fagleg samarbeidsutval orienteringa til vitande. |
| 20/22 | Prosjektleiar frå Helse Fonna Gro Røine deltok digitalt og presenterte informasjon frå Vel heim-prosjektet - PLO innleggingsrapport som første melding. Sjå eigen presentasjon. Vel heim er eit regionalt prosjekt under Alle møter programmet i Helse Vest. Programmet har som målsetting å bidra til eit betre tilbod til pasientane med gode kommunikasjonsløysingar, digitale tenester og god intern organisering slik at pasientane møter ein heilskapleg og føreseieleg helseteneste. Vel heim skal gjennomføre tiltak for å legge til rette for betre interne arbeidsprosesser rundt utskriving frå poliklinisk, dag og døgnopphald i sjukehusa i Helse Vest. Tiltaka skal ivareta tre perspektiv: 1. Pasientens perspektiv– pasientar og pårørande sitt behov for informasjon og medverknad. 2. Samhandlingsperspektivet – kommunikasjon og informasjonsflyt mellom kommune- og spesialisthelsetenesta 3. Arbeidsprosesser – forenkle arbeidskvardagen til medarbeidarar i primær- og sekundærhelsetenesta.Etter noko dialog med prosjektleiar tok FSU orienteringa til vitande. |
| 21/22 | Drøfting av flyktningssituasjonen frå Ukraina – psykososialt kriseteam – tidspunkt for kommunale ressursar vs terskel for ressursar frå spesialisthelsetenesta. Stein Helle, kommunalsjef Askvoll, innleia til drøfting om saka som omhandlar korleis Helse Førde og kommunane i samarbeid kan ivareta flyktningar som treng helsehjelp frå fleire i tida framover. Helle signaliserte uro for at små kommunar ikkje har tilstrekkeleg med ressursar til å stille opp med psykologressursar til denne målgruppa. Asle Kjørlaug informerte kort om aktuelle ressursar frå PHV og helseføretaket, og informerte om korleis flyktningar si psykologiske helse bør bli ivaretatt i kommune og spesialisthelseteneste. Det er viktig å bygge på eksisterande strukturar og rutiner. Dei grunnleggande tiltaka, som blir gjort i regi av kommunane, vil vere nok for å halde dei fleste flyktningar psykologisk stabile. Det dreier seg om adferdsmessige tiltak som å fremme eit trygt bumiljø prega av gunstig døgnrytme og tilpassa aktiviseringstiltak. Nokre personar vil kunne ha behov for støttande samtaler knytt til traumatiske opplevingar, og dette kan ivaretakast av kommunen si psykososiale støttegruppe. Nokre personar vil kunne ha uttalte psykiatriske symptom på psykologiske traumer (uttalte søvnvanskar, flashbacks, mareritt og uttalt årvåkenhet), og desse bør vurderast av lege i kommunen. Dersom vurderinga tilseier at det er behov for spesialisthelsetenester skal personen henvisast på ordinær måte. Det vart peika på behov for felles informasjon og retningslinjer i handteringa for mottak av flyktningar i kommunane. Her vart det synt til den generelle rettleiingsplikta frå dei lokale DPS-ane. |
| 22/22 | Kjell Arne Norgård, leiar av nettverk for kommuneoverlegar deltok i møtet, og presenterte mandat og tankar kring nettverket si rolle. Sjå eigen presentasjon.Engasjerte rådsmedlemmar bidrog til god dialog om tema, og leiar Asle takka for orienteringa – FSU tok den til vitande. |
| 23/22 | Neste møte i FU 8.september kolliderer med andre viktige arrangement. Forslag om ny dato 15.september godkjend – sekretariatet endrar innkallinga. |
| 24/22 | Jan Helge Dale innleia til sak om operasjonalisering av mål og retning for Helsefellesskapet i Sogn og Fjordane. Samhandlingssjef Dagrun Kyrkjebø fylgde opp med å syne til at dette har vore i fokus også internt i helseføretaket, og at det føreligg plan om ei saksframstilling for visjon og strategi til seinare møte. Det var semje om at saka bør peike på prioriteringsrekkefølge og konkret handlingsplan både på individ- og systemnivå. FSU var omforeint til at denne saka må tilbake til septembermøtet, og at dei ulike representantane til då må drøfte aktuell prioritering i handlingsplan internt med sine. Forslag til at FSU definerer klare aksjonspunkt til oppfylging. |

|  |
| --- |
| **Aksjonspunktliste:**  |
| Handling | Tidspunkt | Ansvar |
| Førebu prioriteringsrekkefølge og konkret handlingsplan knytt til mål og retning for Helsefelleskapet i Sogn og Fjordane | Neste møte i FSU | Alle |